ვატიკანის გერბი
ვატიკანის გერბი წარმოადგენს წითელ ფარს, რომელზეც გამოსახულია ოქროს და ვერცხლის გასაღები პაპის ტიარის ქვეშ. გადაკვეთილი ოქროს და ვერცხლის გასაღები აღნიშნავენ სამოთხის გასაღებს, რომლებიც წმინდა პეტრესთვის არიან მინდობილნი. ტიარა შედგება სამი გვირგვინიდან და აღნიშნავს რომის პაპის სამ ფუნქციას: უმაღლესი მღვდელი, უმაღლესი მოძღვარი და უმაღლესი მასწავლებელი. ოქროს ჯვარი ტიარის თავზე აღნიშნავს ქრისტეს ჯვარცმას.